CELEX: 62008CO0394
Language: el
Date: 2009-06-03 00:00:00
Title: Διάταξη του Δικαστηρίου (πέμπτο τμήμα) της 3ης Ιουνίου  2009. # Zipcar, Inc. κατά Γραφείον εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα) (ΓΕΕΑ). # Αίτηση αναιρέσεως - Κοινοτικό σήμα - Άρθρο 8, παράγραφος 1, στοιχείο β΄ του κανονισμού (ΕΚ) 40/94 - Λεκτικό σήμα ZIPCAR - Ανακοπή από τον δικαιούχο του εθνικού λεκτικού σήματος CICAR. # Υπόθεση C-394/08 P.

Διάταξη του Δικαστηρίου (πέμπτο τμήμα) της 3ης Ιουνίου 2009 – Zipcar κατά ΓΕΕΑ
      (Υπόθεση C‑394/08 P)
      «Αίτηση αναιρέσεως – Κοινοτικό σήμα – Άρθρο 8, παράγραφος 1, στοιχείο β΄ του κανονισμού (ΕΚ) 40/94 – Λεκτικό σήμα ZIPCAR – Ανακοπή από τον δικαιούχο του εθνικού λεκτικού σήματος CICAR»
      1.                     Αναίρεση – Λόγοι αναιρέσεως – Έλεγχος από το Δικαστήριο της εκτιμήσεως των αποδεικτικών στοιχείων – Απαράδεκτο – Αποκλείεται
            πλην της περιπτώσεως παραμορφώσεως του περιεχομένου τους (Άρθρο 225 ΕΚ· Οργανισμός του Δικαστηρίου, άρθρο 58, εδ. 1) (βλ.
            σκέψεις 39-40)
      2.                     Κοινοτικό σήμα – Δικονομικές διατάξεις – Αυτεπάγγελτη εξέταση των πραγματικών περιστατικών – Περιεχόμενο – Υποχρέωση διαπιστώσεως
            του ότι ορισμένα πασίγνωστα περιστατικά ανταποκρίνονται στην πραγματικότητα – Δεν υφίσταται – Αμφισβήτηση ενώπιον του Πρωτοδικείου
            – Έλεγχος από το Δικαστήριο της εκτιμήσεως του Πρωτοδικείου ότι πρόκειται για πασίγνωστα πραγματικά περιστατικά – Αποκλείεται
            πλην της περιπτώσεως παραμορφώσεως του περιεχομένου τους (Άρθρο 225 ΕΚ· Οργανισμός του Δικαστηρίου, άρθρο 58· κανονισμός 40/94
            του Συμβουλίου, άρθρο 74) (βλ. σκέψη 42)
      3.                     Κοινοτικό σήμα – Ορισμός και κτήση του κοινοτικού σήματος – Σχετικοί λόγοι απαραδέκτου – Ανακοπή από τον δικαιούχο προγενέστερου
            πανομοιότυπου ή παρόμοιου σήματος που έχει καταχωρισθεί για πανομοιότυπα ή παρόμοια προϊόντα ή υπηρεσίες – Προγενέστερο σήμα
            που συνίσταται σε εθνικό σήμα (κανονισμός 40/94 του Συμβουλίου, άρθρο 8 § 1, στοιχείο β΄) (βλ. σκέψεις 48-49)
      Αντικείμενο 
      
         
               Αίτηση αναιρέσεως της αποφάσεως του Πρωτοδικείου (όγδοο τμήμα) της 25ης Ιουνίου 2008, T-36/07, Zipcar, Inc. κατά ΓΕΕΑ, με
                  την οποία το Πρωτοδικείο απέρριψε την προσφυγή ακυρώσεως που άσκησε ο αιτών την καταχώριση του λεκτικού σήματος «ZIPCAR» για
                  προϊόντα των κλάσεων 9, 39 και 42 κατά της αποφάσεως R 122/2006-2 του δευτέρου τμήματος προσφυγών του Γραφείου Εναρμονίσεως
                  στο πλαίσιο της Εσωτερικής Αγοράς (ΓΕΕΑ), της 30ής Νοεμβρίου 2006, με την οποία απορρίφθηκε η προσφυγή κατά της αποφάσεως
                  του τμήματος ανακοπών περί μερικής απορρίψεως της αιτήσεως καταχωρίσεως του εν λόγω σήματος κατόπιν ανακοπής που άσκησε ο
                  δικαιούχος του εθνικού λεκτικού σήματος «CICAR» για υπηρεσίες της κλάσεως 39.
               
            Διατακτικό 
      Το Δικαστήριο διατάσσει:
      
         
                  1)
               
               
                  
               
               
                  	Απορρίπτει την αίτηση αναιρέσεως.
               
            
         
                  2)
               
               
                  
               
               
                  	Καταδικάζει τη Zipcar Inc. στα δικαστικά έξοδα.